钦定古今图书集成/明伦汇编/氏族典/第183卷 > 《凌迪知万姓统谱》 > 拳弥
## 钦定古今图书集成/明伦汇编/氏族典/第183卷 > 《凌迪知万姓统谱》 > 拳弥

按《左传》哀公二十五年：“夏五月庚辰，卫侯出奔宋。初，
卫人剪夏丁氏，以其帑赐彭封弥子。弥子饮公酒，纳
夏戊之女嬖，以为夫人。其弟期，太叔疾之从孙甥也，
少畜于公，以为司徒。夫人宠衰，期得罪。公使三匠久，
公使优狡盟拳弥，而甚近信之。故褚师比、公孙弥、牟
公文要、司寇亥、司徒期因三匠与拳弥以作乱，皆执”
利兵，无者执斤。使拳弥入于公宫，而自太子疾之宫，
噪以攻公。鄄子士请御之，弥援其手，曰：“子则勇矣，将
若君，何不见先君乎？君何所不逞欲？且君尝在外矣，
岂必不反？当今不可。众怒难犯，休而易间也。”乃出，将
适蒲弥，曰：“晋无信，不可。”将适鄄弥，曰：“齐、晋争我，不可。”
将适泠弥，曰：“鲁不足与，请适城鉏以”钩越。越有君，乃
适城。鉏弥曰：“卫盗不可知也，请速自我始。”乃载宝以
归。

郑樵《通志》。